Sodba Splošnega sodišča z dne 23. oktobra 2013 – Dimian proti UUNT – Bayer Design Fritz Bayer (Baby Bambolina)
(Zadeva T-581/11)1
(Znamka Skupnosti – Postopek za ugotovitev ničnosti – Figurativna znamka Skupnosti Baby Bambolina – Prejšnja neregistrirana nacionalna znamka Bambolina – Relativni razlog za zavrnitev – Neuporaba znaka, katerega obseg ni le lokalen, v gospodarskem prometu – Člen 8(4) in člen 53(1)(c) Uredbe (ES) št. 207/2009)
Jezik postopka: angleščina
Stranke
Tožeča stranka: Dimian AG (Nürnberg, Nemčija) (zastopnika: P. Pozzi in G. Ghisletti, odvetnika)
Tožena stranka: Urad za usklajevanje na notranjem trgu (znamke in modeli) (zastopnik: P. Bullock, zastopnik)
Druga stranka v postopku pred odborom UUNT za pritožbe, intervenientka v postopku pred Splošnim sodiščem: Bayer Design Fritz Bayer GmbH & Co. KG (Michelau, Nemčija) (zastopnik: J. Pröll, odvetnik)
Predmet
Tožba zoper odločbo drugega odbora za pritožbe pri UUNT z dne 3. avgusta 2011 (zadeva R 1822/2010-2) v zvezi s postopkom za ugotovitev ničnosti med družbama Dimian AG in Bayer Design Fritz Bayer GmbH & Co. KG.
Izrek
Tožba se zavrne.
Družbi Dimian AG se naloži plačilo stroškov.
____________
1 UL C 25, 28.1.2012.